paragraph_text: Stevo Pendarovski (mac. Стево Пендаровски; Skoplje, 3. travnja 1963.), makedonski političar koji obnaša dužnost Predsjednika Republike Sjeverne Makedonije, koju obnaša od 12. svibnja 2019. godine. Na toj dužnosti nakon 10 godina je naslijedio konzervativca Đorga Ivanova (mac. Ѓорге Иванов). Prvi je Predsjednik Makedonije koji je na tu dužnost prisegnuo nakon potpisivanja tzv. Prespanskog sporazuma kojim je ova Republika promijenila svoj naziv u Republika Sjeverna Makedonija.